Steenkoolsilo by Majuba stort ineen‘n Foto van die silo ŉ Steenkoolsilo by Eskom se Majuba-kragstasie in Mpumalanga het ineengestort, het die kragreus Sondag gesê. “Die silo het gebars of gekraak en werknemers is ontruim….en dit het pas inmekaargestort,” het Andrew Etzinger, woordvoerder van Eskom, gesê. “Die vervoerbandstelsel wat steenkool na die kragstasie vervoer, is beskadig en daarom kan ons nie steenkool by die kragstasie kry nie.” Volgens Etzinger het Majuba 3 600MW, nagenoeg 10% van die land se elektrisiteitkapasiteit, verskaf voor die ineenstorting. Hy het gesê Eskom sal mobiele steenkool-voerbande na Majuba bring as ŉ tydelike oplossing, maar dat dit tyd gaan vat. Eskom het vroeër gesê daar is ŉ kraak in die silo en dat daar Sondag en vir die res van die week landswyd tussen 8:00 en 22:00 kragonderbrekings sal voorkom.